OzLabs/hebrew-wiki-articles huggingface dataset:
האירוע המרכזי (סרט)

האירוע המרכזי (באנגלית: The Main Event) הוא סרט קומדיה אמריקאי של נטפליקס. הוא עלה לשירות ההזרמה של החברה ב-10 באפריל 2020.

==תקציר העלילה==
ליאו תומפסון בן ה-11 מגלה מסכת היאבקות קסומה שמעניקה לו כוחות-על, והוא נעזר בה כדי להירשם לתחרות WWE. בעזרתה של סבתו, ליאו עושה את כל מה שביכולתו כדי להגשים את חלומו ולזכות בתואר אלוף ה-WWE.

==צוות השחקנים==
* סת' קאר
* טיצ'ינה ארנולד
* קן מרינו
* אדם פאלי

==הפקה==
ביוני 2019 הודיעה נטפליקס כי תחל את צילום הסרט בוונקובר, וכי בסרט ישתתפו כוכבי WWE אמיתיים, ביניהם המיז, שיימוס, קית' לי, אוטיס ורנה יאנג.<ref name="details"></ref>

הסרט עלה לשירות ההזרמה של נטפליקס ב-10 באפריל 2020.<ref></ref>

==קישורים חיצוניים==

* 

==הערות שוליים==

קטגוריה:נטפליקס: סרטים
קטגוריה:סרטים באנגלית
קטגוריה:סרטי קומדיה אמריקאיים
קטגוריה:סרטים אמריקאיים משנת 2020
קטגוריה:סרטי 2020
אנדרה אלבז

אנדרה אלבז (בצרפתית: André Elbaz; נולד ב-26 באפריל 1934 באל-ג'דידה) הוא צייר ויוצר סרטים יהודי מרוקאי.

==קורות חיים==
אלבז למד ציור ותיאטרון ברבט ופריז. עד לגיל 21 הוא עסק בעיקר בתיאטרון. בהמשך הוא פיתח שיטה לטיפול פסיכיאטרי שהתבססה על ציור ותיאטרון.

בשנת 1961 התקיימה תערוכת ציורים שלו בקזבלנקה ובעקבות הצלחתה הוא מונה לפרופסור באקדמיה לאמנויות של העיר.

בשנת 1976 אנדרה אלבז הציג את הציורים של במוזיאון תל אביב.

במקביל לקריירה כצייר, אנדרה אלבז יצר מספר סרטים קצרים. סרטו משנת 1971 על מרד ורשה משלב את ציוריו עם מלל של אלי ויזל ונעים קטן. בשנת 1985 ציוריו בנושא השואה הוצגו ביד ושם.

בשנת 1990 התקיימה תערוכה המוקדשת לאנדרה אלבז במרכז ז'ורז' פומפידו.

==קישורים חיצוניים==
* [http://www.andreelbaz.com/zenphoto/biographie.htm תיאור חייו] 
* [http://www.artnet.com/artists/andre-elbaz/ ציורים של אנדרה אלבז]

קטגוריה:קצרמר אישים
קטגוריה:אמנים יהודים מרוקאים
קטגוריה:ציירים יהודים מרוקאים
קטגוריה:מרוקאים שנולדו במאה ה-20
קטגוריה:ילידי 1934
אלכסנדר סמוילנקו

אלכסנדר ולריאנוביץ' סמוילנקו (ברוסית: Алекса́ндр Валерья́нович Само́йленко; נולד ב־28 במרץ 1964, טשקנט) הוא שחקן קולנוע ותיאטרון סובייטי-רוסי, במאי קולנוע, מפיק, מסעדן, מנחה רדיו.
== ביוגרפיה ==
בשנת 1988 סיים את לימודיו בבית הספר הגבוה לתיאטרון על שם שצ'וקין. במשך זמן מה הוא לא עבד במקצועו - כמנהל בתיאטרון על שם וחטנגוב ואז נכנס לעסקים: יחד עם השחקן מקסים סוחאנוב יצרו סדנת תיאטרון לייצור תפאורה. אך לאחר זמן מה מכרו אותו ופתחו כמה מועדונים ומסעדות במוסקבה, אלכסנדר סמוילנקו נאלץ להישאר כמסעדן זמן מה.<ref name="1k">[http://1k.com.ru/zvezdopad/aleksandr-samojlenko-razdrazhaet-kogda-uznayut-na-ulitse/ Александр Самойленко: «Раздражает, когда узнают на улице»]</ref> יחד עם מקסים סוחנוב הוא הבעלים של מסעדת "מאיאק", "סטניסלבסקי" ומסעדות אחרות<ref>[http://www.ok-magazine.ru/style/gurman/13689-aleksandr-samoylenko-ya-ne-bolshoy-lyubitel-kozhi-i-kostey Александр Самойленко: «Я не большой любитель кожи и костей!»] // Журнал «OK!», 18.07.2008</ref>.

מאז 1997 עובד בתיאטרון הדרמה במוסקבה על שם סטניסלבסקי. מאז 2007 - בתיאטרון מלאיה ברונאיה. הוא שיחק בהצגות תיאטרון האומות ותיאטרון אחר. מתחילת שנות האלפיים משחק באופן פעיל בהפקות טלוויזיה וקולנוע (הסרטים "משמר הלילה", "משמר היום" והסיטקום "בנותיו של אבא"<ref name="1k">[http://1k.com.ru/zvezdopad/aleksandr-samojlenko-razdrazhaet-kogda-uznayut-na-ulitse/ Александр Самойленко: «Раздражает, когда узнают на улице»]</ref><ref>[http://www.rudata.ru/wiki/Якубовская_А.С._Интервью_с_Александром_Самойленко._«Что_бы_что-то_было,_надо_что-то_делать…» Интервью с Александром Самойленко. «Что бы что-то было, надо что-то делать…»]</ref>, "מז'ור" ו"מעושר לאושר" הביאו את התהילה הגדולה ביותר). בפברואר 2016 הציגה חברת ההפקות אלכסנדרה סמוילנקו ותיאטרון ירמולובה את המחזה של המחזאי האמריקאי דון ניגרו "דון ג'ובאני"<ref></ref>

הוא מנחה תוכנית הרדיו "חדר אדים עם אלכסנדר סמוילנקו" בתחנת הרדיו "City-FM".

== פילמוגרפיה נבחרת ==

== קישורים חיצוניים ==

== הערות שוליים ==

קטגוריה:מפיקי קולנוע רוסים
קטגוריה:במאי קולנוע רוסים
קטגוריה:שחקני קולנוע וטלוויזיה רוסים
קטגוריה:רוסים שנולדו ב-1964
אום כולת'ום בנת מוחמד

אום כולת'ום בנת מוחמד (בערבית: أم كلثوم بنت محمد; 603 – 630)<ref></ref> היא השלישית מבנותיו של מוחמד נביא האסלאם ואשתו ח'דיג'ה<ref></ref>.

==נישואים==
===הבעל הראשון===
בשנת 610, התחתנה אום כולת'ום עם עותיבה בן אבו להב בן עבד אל-מוטליב, אך הנישואים שלהם מעולם לא התממשו. היא עדיין הייתה חיה בבית הוריה כאשר אביה החל לקרוא לאנשים אל האסלאם. בשנת 613, נוצר קרע בין אביה של אום כולת'ום לבין אביו של בעלה, דבר שהוביל לביטול הנישואים שלה. מאוחר יותר, כאשר מוחמד נשאל מדוע הוא הפריד את אום כולת'ום מעותיבה, ענה מוחמד "אללה לא התיר לי לחתן אותה עם אדם שלא הולך לגן העדן".

===הבעל השני===
לאחר פטירתה של אחותה רוקיה, דבר שהותיר את עות'מאן אלמן, נישאה אום כולת'ום לעות'מאן. הנישואים נערכו בשנת 624, באוגוסט או ספטמבר שלאותה שנה, אף על פי שהם עברו לגור ביחד רק בדצמבר של אותה שנה.

לא היו להם ילדים משותפים.

==פטירה==
אום כולת'ום נפטרה בשנת 630, בנובמבר או דצמבר של אותה שנה<ref></ref><ref></ref>.

==אילן יוחסין==

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מוחמד
קטגוריה:נשים במאה ה-7
קטגוריה:ילידי 603
קטגוריה:נפטרים ב-630
מאראט בשארוב

מאראט אלימז'נוביץ' בשארוב (בטטרית: Марат Галимҗан улы Бәшәров, ברוסית: Мара́т Алимжа́нович Баша́ров; נולד ב-22 באוגוסט 1974, מוסקבה) הוא שחקן תיאטרון, קולנוע וטלוויזיה, מדבב ומנחה רוסי. אמן הכבוד של הרפובליקה של טטרסטן (2012). חתן פרס הפדרציה הרוסית (2002).

== ביוגרפיה ==
הוא נולד במוסקבה ב-22 באוגוסט 1974 במשפחה שלא קשורה לעולם המשחק (אמו היא טבחית, אביו הוא אינסטלטור). טטרי במוצאו. לאחר סיום הלימודים הוא נכנס לפקולטה למשפטים באוניברסיטת מוסקבה. על פי הצעת אחיו (שעבד כמבקר תיאטרון), הוא החליט לקחת מבחני אודישן לתפקיד בהצגה "הרוח מטירת קנאטרוויל" (בתיאטרון סוברמניק) ולאחר שקיבל את התפקיד, השתתף בהפקות של המחזה הזה במשך שתי עונות.<ref></ref>

לאחר לימוד קצר באוניברסיטת מוסקבה, הוא נכנס לבית הספר לתיאטרון גבוה על שם שצ'פקין' בשנת 1992; במהלך לימודיו השתתף בצילומי פרסומות, וכן בתפקיד קצר בסרט שמש בוגדנית, שבוים על ידי ניקיטה מיכאלקוב.

מאז שנת 2009, החל מהעונה השמינית של התוכנית, "קרב המדיומים" בערוץ TNT, הנחה במקומו של מיכאיל פורצ'נקוב שעזב. בקיץ 2015, יחד עם נטליה ברדו<ref></ref> הנחה זמן קצר את תוכנית הטלוויזיה "מר וגברת מדיה"<ref>[http://www.vokrug.tv/article/show/mister_i_missis_smi_marat_basharov_i_natasha_bardo_predstavyat_kartinu_dnya_48092/ «Мистер и Миссис СМИ» «Мистер и миссис СМИ»: Марат Башаров и Наташа Бардо представят картину дня] vokrug.tv (29.05.2015) </ref> בערוץ הראשון.<ref></ref><ref></ref>

בשנת 2010 הוא זכה בפרס תיאטרון הכוכבים במועמדות לפרס גשם הכוכבים והצטלם לסדרת הטלוויזיה "הינדי" עם השחקנית ההודית פנצ'הי בורה.

== חיים אישיים ==
הוא מוסלמי סוני. אוהד ספרטק מוסקבה.

היה נשוי ליליזבטה קרוצקו, סוכנת שחקנים. בספטמבר 2004 ילדה לו בת בשם אמליה. התגרשו בהמשך ונישא ליקטרינה ארחארובאיה, במאי 2014, באוקטובר אותה שנה אושפזה עם פגעות קשות באפה וטענה בהמשך כי הוכתה על ידי בעלה כשהיה שיכור. במרץ 2015 התגרשו.

ביולי 2016 נודע על יחסיו עם יליזבטה שבירקרובאיה, שילדה לו בן בשם מרסל. בספטמבר 2017 התחתן איתה. בדצמבר אותה שנה היא אושפזה בעקבות שרב באפה, שוב דווח על כך שהוא הכה אותה, ברם היא עצמה דחתה את הטענות וסירבה להגיש תלונה במשטרה. במרץ 2019 התגרשה ממנו.

== פילמוגרפיה נבחרת ==

==קישורים חיצוניים==

* [http://www.peoples.ru/art/cinema/actor/basharov/ "מאראט בשארוב"] באתר Peoples.ru
== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מנחי טלוויזיה רוסים
קטגוריה:שחקני קולנוע וטלוויזיה רוסים
קטגוריה:שחקני תיאטרון רוסים
קטגוריה:מדבבים רוסים
קטגוריה:רוסים שנולדו ב-1974
יחסי מצרים–צ'אד

יחסי מצרים–צ'אד הם היחסים המסחריים והאידאולוגים בין מדינת מצרים למדינת צ'אד.

== היסטוריה ==
היחסים בין צ'אד למצרים לא היו הדוקים עד לעשור הראשון של המאה ה-21 לערך, מכיוון שמצרים נהגה לבדל את עצמה תמיד ממדינות אפריקה והעדיפה להחשב כחלק מהמזרח התיכון או מהמגרב. לעומתה צ'אד נהגה לסחור עם מדינות דרום אמריקה או דרום יבשת אפריקה. לפני כעשרים שנה בערך החל חימום יחסים בין המדינות, כאשר חילופי סחורות החלו להתקיים בין המדינות. נשיאי המדינות, אידריס דבי וחוסני מובארכ, נפגשו בפעם הראשונה כמה שנים לאחר מכן.

שתי המדינות חברות בארגון האיחוד האפריקאי, ובזכות שיתופי פעולה מטעם הארגון יחסי המדינות התחממו ונוצרה הגברה בכמות הסחר והתיירות בין שתי המדינות באופן הדדי. מצרים החלה לבצע רכישות של משאבים טבעיים מצ'אד, בעוד שצ'אד קנתה כלים מלאכותיים, כלי מתכת, חוטי נחושת ועוד.

עם עלייתו של הנשיא עבד אל-פתאח א-סיסי שני הנשיאים המכהנים מהרו להפגש ולדון בשינויים החדשים שייערכו. היחסים בין המדינות הפכו לחזקים יותר כאשר נחתם הסכם של שתי המדינות, יחד עם אלג'יריה להתערב בפעולות הטרור שבמדבר לוב ולמנוע מהם להגיע למדינות השכנות.

בשנת 2019 נערכה פגישה חשובה בין שני הנשיאים הנוכחיים, עבד אל-פתאח א-סיסי ו-אידריס דבי, שבה קרא הנשיא סיסי לקירוב בין העמים. הוא אף הדגיש את היחסים ההיסטוריים החזקים בין מצרים לצ'אד, והצביע על הכשרות המצרית להעצים עוד יותר את היחסים הדו-צדדיים, תוך התחשבות בהסכמה ההדדית של שתי המדינות בנושאים אזוריים ובינלאומיים רבים. הנשיא אף טען כי הסוכנות המצרית לשותפות ופיתוח תמשיך לספק לממשלת צ'אד כספים וקורסים להכשרה בתחומים שונים, במיוחד בתחום הבריאות והכלכלה. בנוסף, שני הנשיאים הסכימו להמשיך בהתייעצות משותפת ברמה האפריקאית על בסיס העיקרון "פתרונות אפריקאים למשברים אפריקאים" וכדי למקסם את שיתוף הפעולה בתחומי הביטחון והמודיעין למאבק בטרור וקיצוניות.

== שגרירות ==
* לצ'אד יש שגרירות בעיר קהיר, בירת מצרים.
* למצרים יש שגרירות בעיר נג'מנה, בירת צ'אד.
* בשתי השגרירויות כל אזרח מדינה יכול להוציא ויזה מצרית/צ'אדית.

== קישורים חיצוניים ==
* [https://www.egypttoday.com/Article/2/76136/Sisi-underlines-historic-relations-between-Egypt-Chad כתבה מצרית על פגישתם של עבד אל פאתח א-סיסי ואידריס דבי בשנת 2019,] באתר egypt today
יהודה שטרית

הרב יהודה שטרית (כ"ט בסיוון ה'תרע"ג, יולי 1913, תולאל – ד' בכסלו ה'תשנ"ה, 17 בנובמבר 1994, ירושלים) היה רב הערים אגאדיר ואספי שבמרוקו ורבה של עפולה.

==תולדות חייו==
נולד בתולאל שבמחוז תאפילאלת שבמרוקו לרבי מכלוף שטרית. למד בישיבת אביר יעקב בבודניב אצל הבאבא סאלי, והוסמך לרבנות על ידו. בשנת ה'תר"ץ נשא לאשה את בת דודו יאקות, ולהם נולדו תשעה ילדים. התמנה על ידי הבבא סאלי, שישב באותה העת בארפוד לאחראי על הגטין במחוז. שימש בצעירותו כרב בעיירה גוראמה . החל משנת ה'תש"ה התגורר באגאדיר, שם שימש באופן לא רשמי כמנהיג הרוחני של הקהילה. בשנת ה'תשי"ד הוסמך בבית הדין הגבוה ברבאט, ושב לכהן באופן רשמי כרבה של אגאדיר משנת ה'תשט"ו ועד לחורבנה ברעידת האדמה הקשה שפקדה את העיר ב-1960. במקביל, ישב לפרקים כדיין ממלא מקום בבתי הדין במרקש ובאסואירה. לאחר רעידת האדמה עבר לכהן כרבה של העיר אספי, עד שנת ה'תשכ"ג (1962). באותה שנה עלה לישראל, ולאחר כעשרה חודשים החל לשמש כרב בעפולה, בהמלצת הרב הראשי לישראל, יצחק נסים. כעבור שלוש שנים התמנה לרבה הספרדי של העיר, לצד הרב האשכנזי הוותיק אשר קרשטיין. בשנת ה'תשל"ח (1978) הוכר כדיין גם בידי הרבנות הראשית.<ref>, עמ' 3</ref>

בהגיעו לגיל הפרישה, עבר לשכונת נווה יעקב בירושלים. נפטר בירושלים בד' בכסלו ה'תשנ"ה (17 בנובמבר 1994).

על שמו רחוב בעפולה ומספר בתי כנסת וכוללים בישראל.

==ספריו==
* מנחת יהודה – שו"ת.
* קול יהודה
* שיר למרפ"א – על שיר השירים.

==לקריאה נוספת==
* הרב דוד שניאור, איש צדיק היה, יבנה ה'תשנ"ו.
* הרב יהודה שטרית, הקדמה לספר "קול יהודה".

==קישורים חיצוניים==
* רות בן הרוש, [http://www.ravdori.co.il/stories/נכדת-הרב-יהודה-שיטרית/ נכדת הרב יהודה שטרית הרב הראשי של עפולה זצ"ל] אתר "הקשר הרב דורי".
* נהוראי מאיר שטרית, [https://moreshet-morocco.com/2016/10/26/רבי-יהודה-שטרית-מאת-נהוראי-מ-שטרית/ רבי יהודה שטרית], אתר מורשת יהדות מרוקו.
* 
* 

==הערות שוליים==

קטגוריה:מחברי ספרי שו"ת
קטגוריה:עולים בשנות ה-1960
קטגוריה:עפולה: רבנים
קטגוריה:רבני ערים בישראל
קטגוריה:רבנים מרוקאים ישראלים
קטגוריה:ישראלים ילידי מרוקו
קטגוריה:אספי: רבנים
קטגוריה:ישראלים שנולדו ב-1913
קטגוריה:ישראלים שנפטרו ב-1994
לייזר אדי נחושת

לייזר אדי נחושת
לייזר אדי נחושת (CVL) הוא לייזר 4 רמות<ref name=":0"></ref> עם אדי נחושת מתכתית כתווך לזירה. הלייזר מפיק אור לייזר ירוק ב -510.6 ננומטר ואור לייזר צהוב ב־578.2 &nbsp;ננומטר. רוחב הדופק (פולס) הוא בדרך כלל בין 5 ל-60 ננושניות, ועוצמת השיא היא של 50 עד 5000 קילוואט. תדר הדפקים הם בתחום 2 עד 100 קילוהרץ. ההספק הממוצע של לייזר אדי נחושת יכול לנוע בין 25 ואט ליותר משני קילוואט.<ref></ref><ref>F. J. Duarte (Ed.), High Power Dye Lasers (Springer-Verlag, Berlin,1991) Chapters 1 and 5.</ref>

כדי לבנות לייזר המשתמש באדי נחושת מתכתית יש לחמם את הנחושת המתכתית לטמפרטורה גבוהה, בערך 1500 מעלות צלזיוס. הפעולה בטמפרטורה כל כך גבוהה מחייבת צינור אלומינה להכלת הנחושת הנוזלית והגז החם, ומחייבת גם התקנת מראות מחוץ לאזור האדים. הטמפרטורה הגבוהה מושגת על ידי הפעלת מעגל התפרקות חשמלית של גז ניאון בלחץ של 200–600 טור (מילימטר כספית). תחילה, מופעל מעגל ההתפרקות להתיך את הנחושת ולחמם אותה עד שהיא מגיעה לטמפרטורת האידוי. אזי, ההתפרקות החשמלית מעוררת או שואבת את אטומי הנחושת לרמת הלייזר העליונה, הלזירה מתחילה והיא מתחזקת עם עלית לחץ אדי הנחושת<ref></ref>.

לייזרים המבוססים על הלידי נחושת, כמו נחושת כלוריד, נחושת ברומיד ונחושת יודית, פועלים בטמפרטורות נמוכות בהרבה, בטווח 300–600 מעלות צלזיוס<ref></ref>. לייזרי אדי נחושת הלידית דורשים מעגל הפעלה חשמלי מורכב יותר. בדרך כלל, נדרשים שני דפקים (פולסים) מעוררי אנרגיה ברצף מהיר, הפולס הראשון מבודד אטומי נחושת והפולס השני שואב אותם לרמת הלייזר העליונה.

בלייזרי אדי נחושת נעשה שימוש נסיוני לעיבוד וחיתוך לייזר של מתכות ויהלומים. אולם, עיקר חשיבותם הייתה בהפרדת איזוטופים אטומית בעזרת לייזר, טכנולוגיה ניסיונית שנחקרה במדינות רבות בעולם בשנים 1970–1995. ביישום זה, לייזר אדי הנחושת מעורר לייזרי צבע מתכווננים<ref>F. J. Duarte (Ed.), High Power Dye Lasers (Springer-Verlag, Berlin,1991) Chapter 5.</ref>.
== אמנות ובידור ==
בשימוש ראשון בשטחי האמנות והבידור, לייזר אדי נחושת האיר את המיצג האמנותי של הפסל דני קרוון במפגש אמנויות שהתקיים בתל חי (ישראל) בספטמבר 1980.<ref></ref> האלומות הנעות, ירוקות וצהובות לסירוגין, נשלטו על ידי ש. קמין באמצעות מערכת של מסננים כרומטיים ומראות<ref name=":0"></ref>.

לייזרי אדי נחושת שימשו לראשונה למטרות בידור על ידי פינק פלויד בסיבוב ההופעות שלהם בשנת 1994 לאלבומם The Division Bell.

==ראו גם==
*רשימת סוגי לייזר

==הערות שוליים==

קטגוריה:סוגי לייזר
קרחון טאלבוט (אנטארקטיקה)

קרחון טאלבוט (באנגלית: Talbot Glacier) הוא קרחון בחוף המערבי של ארץ גרהאם, שבאנטארקטיקה.

הקרחון מצוי בחוף דאנקו.

הקרחון נשפך לתוך פיורד אטיין המתחבר אל מפרץ פלאנדרז.

== היסטוריה ==
=== גילוי ומיפוי הקרחון ===

הקרחון מופה לראשונה על ידי המשלחת האנטארקטית הבלגית, אשר חקרה את אנטארקטיקה בין השנים 1897–1899, בפיקודו של אדריאן דה ז'רלאש.

=== מקור השם ===

שמו של הקרחון ניתן לו בשנת 1960 על ידי הוועדה המייעצת לשמות אנטארקטיים של בריטניה.

הקרחון נקרא על שמו של ויליאם ה. פ. טאלבוט (William H.F. Talbot), ממציא אנגלי אשר פתח את שיטת פיתוח תצלומים.

== לקריאה נוספת ==

<div class="mw-content-ltr">• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, [https://pubs.usgs.gov/imap/i-2600-b/LarsenpamphletI2600B.pdf Coastal-Change and Glaciological Map of the Larsen Ice Shelf Area, Antarctica: 1940–2005], USGS</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:14970 קרחון טאלבוט] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=132455 קרחון טאלבוט] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=14397&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון טאלבוט] באתר הגאזט האנטארקטי המשווה SCAR של ממשלת אוסטרליה
* [http://www.marineregions.org/gazetteer.php?p=details&id=17273 קרחון טאלבוט] באתר marineregions
* [http://distancebetween.info/talbot_glacier מחשבון מרחקים - המרחק מקרחון טאלבוט לאתרים סמוכים]

== הערות שוליים ==

טאלבוט
טאלבוט
קטגוריה:הממלכה המאוחדת והאזור האנטארקטי
בנימין ויינברג

בנימין (בומה) ויינברג (נולד ב-9 במרץ 1951) הוא כדורגלן עבר ישראלי, ששיחק בעמדת השוער.

==קריירה==
בומה החל את דרכו במכבי שעריים. לאחר שהצטיין באליפות צה"ל ב-1971, הציע לו מאמן נבחרת פיקוד הצפון ג'וני הרדי להצטרף למכבי חיפה, אליה הצטרף לאחר שסירב להצעה שקבל מבית"ר ירושלים. לאחר שנפצע אנושות במלחמת יום הכיפורים ועבר שיקום ממושך, חזר ויינברג לבין הקורות במכבי חיפה. בעונת 75–1974, עבר ליריבה העירונית, הפועל חיפה תמורת 50,000 לירות והכנסות ממשחק ידידות שנערך בין שתי הקבוצות. באותה עונה שאותה סיימה הפועל חיפה במקום השלישי. הוא התמודד עם אליהו בניש על אפודת השוער הראשון, כשאף אחד מהם לא זכה לעדיפות. את העונה שלאחר מכן הוא החל כשוער ראשון, אבל ירד לספסל בעקבות יכולת לא טובה. ויינברג קיבל הזדמנות נוספת לאחר תקרית בין השוער בניש למנהל הקבוצה. הפעם הוא כבר לא אכזב ולאחר שהצטיין בניצחון על האלופה באר-שבע, תפס מקום של קבע בהרכב של סטלמך. בקיץ ביקש לעזוב את הקבוצה ולחזור לרחובות, אבל מנהלי הקבוצה שכנעו אותו להישאר. לאחר עזיבתו של איציק אנגלנדר הוא קבל את סרט הקפטן בעונת 1977/78, המשיך לעמוד בשער הקבוצה עד 1980 ובשתי עונותיו האחרונות פתח בכל המשחקים. לפני פתיחת עונת 1980/81 פרץ מרד שחקנים בקבוצה, במטרה להחליף את היו"ר, אמנון צידון. ויינברג שהנהיג את השחקנים כקפטן הקבוצה, שילם את המחיר כשבמקומו הוחתם יעקב אסייג שהגיע מבני יהודה. בומה שנפגע מהמהלך עשה את הדרך ההפוכה והצטרף לבני יהודה, בה שיחק במשך כשלוש עונות, כשבמהלכן זכה עם הקבוצה בגביע המדינה. ב-1984 ויינברג חזר למכבי חיפה כשוער מחליף לאבי רן, והיה שותף לאליפות השנייה של הירוקים, אף על פי שלא רשם אפילו הופעה אחת. הוא פרש מכדורגל בגיל 34.

==חיים אישיים==
ויינברג נולד בישראל והתגייס לחיל השריון. במהלך מלחמת יום הכיפורים, ב-19 באוקטובר הצטרף ויינברג ליחידתו כטנקיסט באחת מיחידות השריון בסיני. במהלך ניסיון תקיפה על מתחם מצרי הטנק של "בומה" נפגע אחרי שספג פגיעה מטיל נגד טנקים. טנק ה"צנטוריון" החל לבעור כשהוא שלושה קילומטרים בתוך שטח מצרים, מספר שעות לאחר צליחת תעלת סואץ, הנהג נהרג, והיתר, ובתוכם ויינברג נפצעו. ויינברג הפצוע הועבר לרפידים ומשם לבית החולים בבאר שבע, הוא נותח, ומגופו הוצאו רסיסים רבים ועבר שלושה חודשי החלמה בטרם חזר לכדורגל.

ב-2002 ויינברג נעצר בחשד שהבריח לישראל סיגריות מזויפות, והונה את רשויות המכס ביותר מ-50 מיליון שקל. ביחד עימו נעצר שותפו, שאול שנהב.

ויינברג נשוי ליפה לבית פופובסקי ולהם שני ילדים.

==קישורים חיצוניים==
* 
* [http://www.hapoel-haifa.com/players:buma-weinberg בנימין ויינברג] ב[http://www.hapoel-haifa.com אתר הוויקי של הפועל חיפה]

== הערות שוליים ==

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:כדורגלני מכבי שעריים
קטגוריה:כדורגלני מכבי חיפה
קטגוריה:כדורגלני הפועל חיפה
קטגוריה:כדורגלני בני יהודה תל אביב
קטגוריה:רחובות: כדורגלנים
קטגוריה:ישראלים שנולדו ב-1951
אתוס (דמות ספרותית)

אתוס, הרוזן דה לה פר (בצרפתית: Athos, Count de la Fère), הוא דמות בדיונית ברומנים שלושת המוסקטרים, אחרי עשרים שנה, והוויקונט דה בראז'לון מאת אלכסנדר דיומא האב.<ref></ref> הדמות היא גרסה בדיונית ביותר של המוסקטר ארמן דה סילג ד'אתוס ד'אוטוויאל (1615–1644).

== ברומנים ==
בספר "שלושת המוסקטרים", אתוס ושני המוסקטרים האחרים, פורתוס וארמיס, הם חברים של גיבור הרומן, ד'ארטניאן. לאתוס יש עבר מסתורי המחבר אותו עם המרשעת של הרומן, מיילדי דה ווינטר. אתוס, המבוגר ביותר, מתואר כאציל נאה, שקט ומלנכולי, שמטביע את צערו במשקה. הוא מגונן מאוד על ד'ארטניאן, הצעיר בחבורה, ומתייחס אליו כאל בן. בסוף הרומן, מתגלה שאתוס הוא הרוזן דה לה-פר. הוא היה נשוי פעם למיילדי דה ווינטר וניסה להרוג אותה לאחר שגילה את היותה עבריינית נמלטת, אירוע שהותיר אותו מריר ומפוכח. במהלך רומן זה הוא מנסה לנקום במיילדי.

ברומן השני, אחרי עשרים שנה, אתוס פרש מהמוסקטרים ונטש את כינויו. הוא הוליד בן מחוץ לנישואים, ראול, עם (מאהבתו לשעבר של ארמיס) ולאחר מכן אימץ את הילד, מה שהפך אותו לויקונט דה ברג'לון. האבהות הפכה את אתוס לאדם הרבה יותר מאושר, אך לאחר שראול התחיל קריירה צבאית, אתוס חיפש מטרות חדשות שיעסיקו אותו. הוא תמך בפרונדה ואז התגייס להצלת צ'ארלס הראשון מאנגליה. הוא נבהל בצורה לא אופייני מהופעתו של מורדאונט, בנה של מיילדי, שניסה לנקום את מות אמו. אתוס בסופו של דבר נאלץ להרוג אותו במאבק מתחת למים בתמזה.

ברומן השלישי, הוויקונט דה בראז'לון, אתוס שיחק תפקיד מרכזי מאחורי הקלעים באירועים היסטוריים, ראשית עזר בהשבת צ'ארלס השני, מלך אנגליה לכס השלטון, ואחר כך הופקד על המשימה הדיפלומטית של סידור החתונה. של הנרייטה אן, נסיכת אנגליה ופיליפ הראשון, דוכס אורליאן. אתוס הסתבך בסופו של דבר עם המלך לואי הארבעה עשר, מלך צרפת, שפיתה את ארוסתו של ראול, בנו, ונזרק לזמן קצר לבסטיליה על כך שהביע את זלזולו במלך. לאחר שנחון, לבקשתו של ד'ארטניאן, אתוס פרש לביתו, שם מת מצער לאחר שראול נהרג במלחמה.

שמו הפרטי של אתוס מעולם לא סופר ברומנים. עם זאת, במחזהו של דיומא "הנער מהמוסקטרים", מיילדי הצעירה, ששמה אז שארלוט, מכנה אותו "אוליבייה".

== מקורות ==
אתוס הבדיוני נקרא על שם המוסקטר ההיסטורי ארמן דה סילג ד'אתוס ד'אוטוויל, אם כי אין להם הרבה מן המשותף מעבר לשם. מקום הולדתו הוא בקומונה של אתוס-אספיס במחוז הפירינאים האטלנטיים. השם מרמז גם להר אתוס; בפרק 13 של שלושת המוסקטרים אומר שומר הבסטיליה, "אבל זה לא שם של גבר; זה שם של הר." תוארו, הרוזן דה לה-פר, אמנם הומצא, אך קשור לאחוזות לה-פר שהיו בעבר בבעלות אן מאוסטריה, מלכת צרפת ברומנים אלה ובתקופה ההיסטורית בה הם מתרחשים.

==קישורים חיצוניים==

==הערות שוליים==

קטגוריה:שלושת המוסקטרים: דמויות
שגית אפיק

שגית אפיק (נולדה ב-1973) היא עורכת דין ישראלית, המכהנת כיועצת המשפטית לכנסת. קודם לכן כיהנה כיועצת המשפטית של ועדת הכספים.

==ביוגרפיה==
אפיק סיימה לימודי משפטים באוניברסיטה העברית בשנת 1997 וב-2001 סיימה לימודי תואר שני במוסד זה בהצטיינות.
בשנת 1999 החלה את עבודתה כעוזרת למשנה ליועץ המשפטי לממשלה (ייעוץ וחקיקה אזרחי). משנת 2001 עבדה בייעוץ המשפטי של ועדת הכספים של הכנסת, תחילה כעוזרת ליועץ המשפטי לכנסת ולאחר מכן כיועצת המשפטית של ועדת הכספים. במסגרת עבודתה טיפלה עו"ד אפיק, בין השאר, ב-18 חוקי תקציב וחוקי הסדרים.

במהלך הדיון בכנסת בהצעת החוק להטלת מס ריבוי דירות התריעה אפיק בפני יו"ר הוועדה, ח"כ משה גפני, שהליך החקיקה אינו תקין, משום ששינויים שהוכנסו בהצעה ברגע האחרון לא איפשרו דיון נאות בהצעה. לביקורת הצטרף היועץ המשפטי לכנסת, עו"ד איל ינון, שציין כי "בהליך החקיקה של פרק מס ריבוי דירות בהצעת חוק ההסדרים נפל פגם היורד לשורש ההליך". חרף התרעות אלה נמשך הדיון בהצעת החוק והיא אושרה. נגד החוק הוגשה עתירה לבג"ץ, וזה הורה על ביטול החוק עקב פגם יסודי בהליך החקיקה, והחזרתו לדיון בוועדת הכספים. הכנסת לא חזרה לדון במס זה.

ב-2018 עלה שמה כמועמדת לתפקיד הממונה על שוק ההון, אך היא לא נבחרה לתפקיד זה.

=== היועצת המשפטית לכנסת ===
ב-5 במרץ 2020 מינה יו"ר הכנסת יולי אדלשטיין את אפיק לממלאת מקום היועץ המשפטי לכנסת, לאחר סיום כהונתו של איל ינון. היא נכנסת לתפקידה ב-1 באפריל 2020, והמשיכה בו גם תחת כהונתם של בני גנץ ויריב לוין כיו"ר הכנסת. ב-22 בדצמבר 2020, סמוך להתפזרות הכנסת ה-23, הודיע יו"ר הכנסת לוין כי אפיק תמונה לתפקיד יועצת המשפטית לכנסת. היא נכנסה לתפקידה ב-28 בדצמבר 2020 לאחר אישור ועדת הכנסת.<ref></ref>

במסגרת הדיון בעתירה לבג"ץ נגד "חוק הנבצרות" ייצגה את עמדת הכנסת והביעה התנגדות לביטול החוק, בניגוד לעמדת היועצת המשפטית לממשלה, גלי בהרב-מיארה, שתמכה בביטול החוק.

לאחר שחברת הכנסת טלי גוטליב מתחה ביקורת חריפה על נשיאת בית המשפט העליון, אסתר חיות, הסתייגה אפיק מדבריה וקראה ל"כיבוד רשויות הדדי".

== חיים אישיים ==
אפיק מתגוררת במבשרת ציון, נשואה לעו"ד עודד אפיק. לזוג ארבעה ילדים. בדצמבר 2016 התפרסמה בתה התינוקת כאשר הגיעה לישיבות ועדת הכספים על תקציב המדינה, על מנת שאמהּ תוכל להניק אותה.

בשנת 2013 יצא לאור ספר ילדים פרי עטה, "ניצוץ הקסם", בליווי איוריו של חיים כהן.

==קישורים חיצוניים==
* 
* 
* 

==הערות שוליים==

קטגוריה:היועצים המשפטיים לכנסת
קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:ישראליות שנולדו ב-1973
קטגוריה:ישראלים שנולדו ב-1973
כתר מלוכה

כתר מלוכה הוא סינגל שהוקלט על ידי הזמר-יוצר הישראלי ישי ריבו. השיר יצא לאור ב-1 באפריל 2020,<ref></ref> כסינגל הראשון מתוך אלבומו החמישי העתידי של ריבו, "סוף חמה לבוא",<ref></ref> על ידי חברת התקליטים הישראלית הפי"ל.

== רקע וכתיבה ==
השיר נכתב והולחן על ידי ישי ריבו והופק על ידי ריבו ומאור שושן.<ref></ref> השיר הוא מעין בלדת פופ מיד-טמפו בה מתאר הדובר את תקופת התפרצות נגיף הקורונה בישראל בין פורים לפסח תש"פ, וכן מתאבל בפני ה' על מגפת הקורונה.<ref></ref>

== וידאו קליפ ==
ב-1 באפריל 2020, העלה ריבו לערוץ היוטיוב שלו את האודיו המלא של השיר המציג בתוכו את עטיפתו של הסינגל, ולאורכו ניתן לראות את עטיפת הסינגל ומילות השיר. ב-8 באפריל 2020, העלה ריבו את הוידאו קליפ הרשמי של השיר. בגרסת הווידאו קליפ, נוסף בית נוסף לשיר.

נכון לאפריל 2023, סך המצטבר של הצפיות של השיר עומד על כ-8.6 מיליון.

== ביקורת ==
בלוגר ומבקר המוזיקה יוסי חרסונסקי סקר את השיר בחיוב תוך שהעניק לו שלושה כוכבי זהב וחצי מתוך חמישה.<ref></ref>

דודי פטימר סקר את השיר בחיוב, תוך שכתב: 

== מיקומי שיא ==

== קישורים חיצוניים ==

* 
* 
* [https://www.nli.org.il/he/items/NNL_MUSIC_AL997008572477005171/NLI לדף השיר] באתר הספרייה הלאומית

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי ישי ריבו
קטגוריה:שירים בעברית
קטגוריה:שירים על מגפת הקורונה
קטגוריה:בלדות פופ
פמיניסטיות: מה הן חשבו?

פמיניסטיות: מה הן חשבו? (באנגלית: ) הוא סרט דוקומנטרי אמריקאי של נטפליקס. הוא עלה לשירות ההזרמה של החברה ב-12 באוקטובר 2018.

==עלילה==
בשנת 1977 פורסם הספר "Emergence", ובו דיוקנאות של נשים שנלחמו למען הפמיניזם.<ref></ref><ref></ref> במאית הסרט, יוהנה דמנטראקס, שבה לראיין את אותן נשים שתמונותיהן פורסמו בספר.<ref name="dbknews"></ref><ref></ref>

בסרט יש גם דיונים על התמודדויות המין הנשי באותו זמן ועל השפעת תופעות תרבות כמו "9 עד 5" ו"מסיבת ארוחת הערב" על עליית הפמיניזם ועל קבלת קהילת הלהט"ב.<ref></ref><ref></ref>

==רשימת משתתפות חלקית==
* לורי אנדרסון<ref name=":0"></ref>
* ג'ודי שיקגו
* ג'יין פונדה
* סאלי קירקלנד
* מרדית מונק
* מישל פיליפס
* לילי טומלין

==הפקה==
הסרט מומן בחלקו על ידי הארגון הבינלאומי לתיעוד, וכן גייס 75,000 דולר בקמפיין מימון המונים.<ref></ref><ref></ref>

הסרט עלה לשירות ההזרמה של נטפליקס ב-12 בפברואר 2018. הוא פורסם עוד קודם לכן בפסטיבל הסרטים התיעודיים הגדול של סקיי ב-9 בפברואר 2018.<ref></ref>

==קישורים חיצוניים==
* 

==הערות שוליים==

קטגוריה:סרטים תיעודיים של נטפליקס
קטגוריה:סרטים באנגלית
קטגוריה:סרטי 2018
קטגוריה:סרטים תיעודיים
רמשן לילי

רמשן לילי (שם מדעי: Nyctalus noctula) הוא מין של עטלף קטן ממדים ומגושם ממשפחת נשפוניים. הוא מצוי בצפון אפריקה ומזרחה עד יפן.<ref name=":0"></ref>

== תיאור המין ==
רמשן לילי הוא עטלף מגושם במקצת. אוזניו קצרות ומעוגלות. צפיר קצר, האצבע החמישית בכנף קצרה מאוד, אורכה כמעט כאורך העצם השלישית או הרביעית של הפיסה. זנבו קצר וחשוף משיער. הכנף ארוכה וצרה. חרטומו רחב ומורחב בחלקו העליון. פתחי הנחיריים מופנים לצדדים. הפרווה קצרה, אפרפרה- חומה בגב ובהירה בגחון. אורך הרגל הוא 5.7 ס"מ, זנבו באורך 4.5 ס"מ, אורך אפרכסת האוזן הוא 6 מ"מ, ואורך כף רגלו הוא 1.1 ס"מ, לפי המידות של ארבעה פרטים מלבנון.

הוא טורף חרקים גדולים יחסית, כגון חיפושיות, תוך כדי מעוף, ומעופף בגבהים במהירות של 50 קמ"ש. בעת מנוחה משמיע קולות בתדירות 11 -18 אלף תנודות בשנייה, שנועדו כנראה למשיכת נקבות. תדירות קולות הניווט היא 18- 20 תנודות בשנייה.<ref name=":1"></ref><ref name=":0" />

שימוש בקוטלי חרקים בשטחים חקלאיים וביקורי מטיילים במערות, הם גורמי צמצום של אתרי משכן, רבייה וחריפה. באירופה הרמשן הלילי מוגדר בסכנת הכחדה.

השם המדעי של הסוג בא מיוונית nyktalos= מנומנם. השם בלטינית הוא noctula= לילי.<ref name=":2"></ref>

== תפוצה ==
ככל הנראה, בישראל הרמשן הלילי נמצא בעמק הירדן העליון, בגליל העליון, בגולן ובחרמון. באירופה מוגדר כחיה שנמצאת בסיכון, שכן האוכלוסייה יורדת בגלל איבוד מקורות מזון. בעבר הרמשן הלילי היה שכיח ביריחו ובעמק החולה.

המין מצוי בצפון אפריקה, באזור הפליארקטי באירופה ומזרחה ליפן.<ref name=":2" /><ref name=":0" />

הרמשן הלילי בוחר ללון בחורים שבגזעי עץ עתיקים, בניגוד לרוב העטלפים בישראל הלנים במערות. בשל פיתוח מוגבר מתמעטים בארצנו העצים העתיקים ובתוך כך החורים המשמשים לעטלפים מקומות לינה. לכן הוצבו בעבורם בשמורת הטבע עין אפק תיבות משכן מרופדות ברשת פלסטיק המאפשרות לעטלף אחיזה קלה, והן מהוות משכן חלופי לחורים שבעצים העתיקים.<ref></ref>

המין היה קיים בארץ אך לא נצפה עד שנות השמונים. עיקר שטח התפוצה של המין בישראל משתרע על פני שטח של כ-1,000 קמ"ר, וכנראה, תפוצתו בישראל גדלה בשנים האחרונות<ref name=":2" />.

== רבייה ==
ההזדווגות בסתיו, והנקבות שומרות את הזרע בצינור הביצים כל החורף. ההריון נמשך 50- 70 יום. הגור מגיע לממדי בוגר בגיל 6–7 שבועות.<ref name=":0" />

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי יוהאן כריסטיאן דניאל פון שרבר
קטגוריה:ארץ ישראל: נשפוניים
קטגוריה:בעלי חיים שתוארו ב-1774
קטגוריה:מלטה: יונקים
קטגוריה:לבנון: יונקים
קטגוריה:עומאן: יונקים
קטגוריה:נשפוניים
פיורד אטיין

פיורד אטיין (באנגלית: Étienne Fjord) הוא מפרצון בחוף המערבי של ארץ גרהאם, שבאנטארקטיקה.

אורכו של הפיורד 8 קילומטרים.

== היסטוריה ==
=== גילוי ומיפוי הפיורד ===
הפיורד מופה לראשונה על ידי המשלחת הצרפתית לאנטארקטיקה, אשר חקרה את אנטארקטיקה בין השנים 1897–1899, בפיקודו של ז'אן-באטיסט שארקו.

=== מקור השם ===
שארקו קרא לפיורד על שמו של אז'ן אטיין (Eugène Étienne), פוליטיקאי צרפתי שהיה שר המלחמה של צרפת בשנים 1905–1906.

== לקריאה נוספת ==
<div class="mw-content-ltr">
* Eugene Domack, David Amblàs, Robert Gilbert, Stefanie Brachfeld, Angelo Camerlenghi, Michele Rebesco, Miquel Canals, and Roger Urgeles, [https://academics.hamilton.edu/geology/edomack/Domack-in-press.pdf Subglacial Morphology and Glacial Evolution of the Palmer Deep Outlet System, Antarctic Peninsula], Geomorphology
</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:4643 פיורד אטיין], באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=4364&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פיורד אטיין], באתר הגאזט האנטארקטי המשווה SCAR של ממשלת אוסטרליה
* [http://www.marineregions.org/gazetteer.php?p=details&id=10398 פיורד אטיין], באתר marineregions

== הערות שוליים ==

אטיין
אטיין
אטיין
לאסי (סדרת טלוויזיה)

לאסי (באנגלית: Lassie) היא סדרת טלוויזיה אמריקאית העוקבת אחר הרפתקאותיה של נקבת קולי גס-שיער העונה לשם "לאסי", ובני לווייתה האנושיים והכלביים. התוכנית הייתה פרי-יצירתו של רוברט ישראל, הסדרהמקסוול ומאלף בעלי החיים ורד וותרווקס והיא שודרה בין 12 בספטמבר 1954 עד 25 במרץ 1973. היא נחשבת לסדרה האמריקאית החמישית באורכה שהוצגה בשעות הפריים טיים כשלפניה נמצאות משפחת סימפסון, חוק וסדר: מדור מיוחד, איש החוק וחוק וסדר, הסדרה רצה למשך 17 עונות ברשת CBS לפני שנכנס לסינדיקציה שידורית עם שתי עונותיה האחרונות. בתחילתה צילומי הסדרה נערכו בשחור-לבן ועברו לצילום צבע ב-1965.

10 העונות הראשונות של הסדרה עוקבות אחר הרפתקאותיה של לאסי בקהילת חקלאות בדיונית. ג׳ף מילר בן ה-11, אימו אלן וסביו הם בני-לווייתה האנושיים הקרובים ביותר של לאסי, עד שטימי מרטין בן השבע והוריו המאמצים מצטרפים בעונה הרביעית. כאשר לאסי ממצאה את החווב בעונה ה-11, היא מוצאת הרפתקאות חדשות בטבע לצד שירות היערות של ארצות הברית. לאחר שנדדה לבדה במשך שנה, לאסי מתיישבת בבית ילדים בשתי העונות האחרונות.

לאסי זכתה לתשבחות המבקרים בשידור הבכורה וזכתה בשני פרסי אמי בשנותיה הראשונות. הכוכבים יאן קלייטון וג'ון לוקהארט היו מועמדים לפרס אמי. מוצרי מסחר הופקו במהלך שידורה של התכנית וכללו בין היתר ספרים, תחפושות, פריטי לבוש, צעצועים ועוד. הזכיין הממושך של הסדרה, Campbell Soupֿ, הציע פריטים מיוחדים (טבעת וארנק) שחולקו לאלפי מעריצים. פרק בכמה חלקים נערך לכדי סרט מלא בשם "ההרפתקה הגדולה של לאסי" (Lassie’s Great Adventure) והופץ באוגוסט 1963. פרקים מובחרים שוחררו על גבי DVD.

בישראל שודרה הסדרה בערוץ הראשון וזכתה גם כן להצלחה כבירה. סדרת ההמשך The New Lassie שודרה בדיבוב עברי החל משנת 2011 בערוץ ג’וניור.

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:הערוץ הראשון - תוכניות רכש
קטגוריה:סדרות טלוויזיה אמריקאיות לילדים
קטגוריה:סדרות טלוויזיה המבוססות על ספרים
קטגוריה:ספרים שעובדו לסדרות טלוויזיה
קטגוריה:כלבים בתרבות
קטגוריה:CBS: תוכניות וסדרות
קטגוריה:סדרות טלוויזיה אמריקאיות שעלו לשידור בשנות ה-1950
הרי אריסטוטל

הרי אריסטוטל או הרי אריסטו (באנגלית: Aristotle Mountains) הם רכס הרים הוא בחוף אוסקר השני בארץ גרהאם בחצי האי האנטארקטי שבאנטארקטיקה. 

== גאוגרפיה ==

אורכו של רכס ההרים 62 קילומטרים בכיוון דרום-מערב - צפון-מזרח; רוחבו של הרכס 44 קילומטרים בכיוון צפון-מערב - דרום-מזרח.

הרכס גובל בקרחון קריין שמצפון-מערב לו; במפרץ אקזאספריישן שמצפון-מזרח לו; ובקרחון פלאסק שמדרום לו.

אוכף שגובהו 1,550 מטרים מעל פני הים מקשר בין רכס הרי אריסטוטל לבין כיפת רונדל ורמת ברוס שממערב - דרום- מערב לרכס הרי אריסטוטל. 

שיא גובהם של ההרים 1,650 מטרים מעל פני הים (בכיפת מדריד). 

הרכס ממוקם מצפון לפסגות פיפין.

== היסטוריה ==
=== גילוי ומיפוי הרכס ===

הרכס מופה על ידי הסקר האנטארקטי הבריטי בשנת 1964.

=== מקור השם ===

ההרים נקראים על שמו של המדען היווני הקדום אריסטו, שבספרו מטאורולוגיה שנכתב בשנת 350 לפני הספירה לערך, היה הראשון שהניח את קיומה של מסה יבשתית בדרום כדור הארץ, וכינה אותה אנטארקטיקה.

== לקריאה נוספת ==

* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==

* [https://data.aad.gov.au/aadc/gaz/display_name.cfm?gaz_id=137410 הרי אריסטוטל] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=19050&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הרי אריסטוטל] באתר הגאזט האנטארקטי המשווה SCAR של ממשלת אוסטרליה

== הערות שוליים ==

קטגוריה:אריסטו
קטגוריה:בולגריה באנטארקטיקה
אריסטו
אריסטו
ג'וג'ו

ג'ואנה נואלה לבסק (באנגלית: Joanna Noëlle Levesque; נולדה ב-20 בדצמבר 1990), הידועה בשם הבמה ג'וג'ו (JoJo), היא זמרת, פזמונאית, ושחקנית אמריקאית.

== ביוגרפיה ==

==דיסקוגרפיה==
===אלבומי אולפן===
* 2004: JoJo
* 2006: The High Road
* 2016: Mad Love
* 2020: Good to Know
* 2020: December Baby
* 2021: Trying Not to Think About It

===אלבומי מיקסטייפ===
* 2010: Can't Take That Away from Me
* 2012: Agápē

===מיני-אלבומים===
* 2014: LoveJo
* 2015: III
* 2015: LoveJo2
* 2020: Good to Know (Acoustic)

===מהדורות מחודשות===
* 2018: (JoJo (2018
* 2018: (The High Road (2018

==הופעות==
===סיבובי הופעות===
* 2007: The High Road Tour
* 2010: Then & Now Concert Tour
* 2011: Pinktober
* 2013: The Agápē Tour
* 2016–2015: I Am JoJo Tour
* 2017: Mad Love Tour
* 2018: Leaks, Covers and Mixtapes Tour
* 2020: Good to Know Tour

==קישורים חיצוניים==

* 

קטגוריה:פזמונאיות אמריקאיות
קטגוריה:זמרות פופ אמריקאיות
קטגוריה:זמרי פופ אמריקאים
קטגוריה:זמרות-יוצרות אמריקאיות
קטגוריה:אמניות וורנר רקורדס
קטגוריה:אמריקאיות שנולדו ב-1990
קטגוריה:אמריקאים שנולדו ב-1990
העמותה לדמוקרטיה מתקדמת

העמותה לדמוקרטיה מתקדמת היא עמותה רשומה הפועלת לקידום פתרונות לתחלואי קשרי הון-שלטון-עיתונות ולהגברת אמון הציבור במקבלי ההחלטות בדמוקרטיה הישראלית.

העמותה נוסדה בשנת 2008 במטרה להתמודד עם תחלואי קשרי הון-שלטון-עיתונות אותם זיהו מייסדיה כאיום החמור ביותר לעתיד הדמוקרטיה בישראל. משנת 2011 העמותה החלה להתמקד בהסדרת פעילות הלוביסטים במסדרונות השלטון, בסיוע למאבק נגד קשרי הון-שלטון-עיתון-טבק ובמאבקים נוספים כגון המאבק לסימוני בריאות על מוצרי מזון, המאבק נגד מתווה הגז, יוקר המחיה ועוד.

העמותה לא נתמכת ולא קשורה לאף גוף פוליטי, קרנות או בעלי הון. כל העשייה נשענת על התנדבות.

==מטרות העמותה==
העמותה מתמקדת במטרות הבאות:
* החלת שקיפות עמוקה על פעולותיהם של נבחרי/פקידי ציבור (שקיפות שלושת הרגליים: תיעוד, דיווח והנגשה בזמן).
* המאבק להסדרת פעילות הלוביסטים בשכר בכנסת, במשרדי ממשלה ובמוסדות ציבוריים.
* קידום פתרונות יצירתיים לקריסת המערכת העיתונאית לאור טיב קשרי הון-עיתונות במתכונתם הנוכחית.
* פרויקטים הנגזרים מתחלואי קשרי הון-שלטון-עיתונות.
* הפקת דו"חות הנוגעים לנושאים השונים שהעמותה עוסקת בהם, כמו גם כנסים מקצועיים לפיתוח השיח הרעיוני הנוגע לנושאים.

==הישגי העמותה==
* ניצחון ב"בג"ץ אדלשטיין" בשנת 2020.
* ניצחון ב"בג"ץ אייקוס 1" נגד שר הבריאות יעקב ליצמן וחברת פיליפ מוריס בשנת 2017.
* ניצחון ב"בג"ץ אייקוס 2" נגד שר האוצר משה כחלון בשנת 2017.
* החלת חובת רישום על נוכחות לוביסטים בוועדות הכנסת.
* פרסום "מדד הלוביסטים ולקוחותיהם בכנסת" כל חודשיים כדי לחשוף מידע על פעילות הלוביסטים בישראל.
* נוהל להשעייתם מהכנסת של לוביסטים הנחקרים בחשד לשחיתות.
* חובת שקיפות על מפגשים עם לוביסטים של חברות הטבק.
*הצפת מקרים של ניגוד עניינים בייצוג בלובי, שגרמו לעמותה לסרטן הריאה בישראל לעזוב את גלעד לובינג, לאחר שגילו שבמקביל לייצוג שלהם (ושל ארגוני בריאות נוספים) ייצג גם את חברות הטבק<ref></ref>.
* בתקופת התפרצות נגיף הקורונה בישראל דרשה העמותה שיוקצה זמן לשאלות עיתונאים אחרי ההצהרות הפומביות של ראש הממשלה בנימין נתניהו בנושא זה, ששודרו בפריים טיים. דוברות ראש הממשלה נענתה לבקשה.

==ראו גם==
* התנועה למען איכות השלטון בישראל
* המיזם למיגור העישון

==קישורים חיצוניים==
* 

* 

== הערות שוליים ==

קטגוריה:ארגונים חברתיים בישראל
קטגוריה:ישראל: מאבק בשחיתות
קטגוריה:ישראל: מינהל ציבורי
קטגוריה:ישראל: עמותות
קטגוריה:ארגונים הפועלים לדמוקרטיה וטוהר המידות בישראל
אמנדה נוקס (סרט)

אמנדה נוקס (באנגלית: Amanda Knox) הוא סרט דוקומנטרי אמריקאי של נטפליקס. הוא עלה לשירות ההזרמה של החברה ב-30 בספטמבר 2016.

==עלילה==
הסרט עוקב אחר סיפורה של אמנדה נוקס, שהורשעה פעמיים ולבסוף זוכתה מרצח מרדית' קרצ'ר .

בסרט מופיעים קטעי עדויות של אמנדה נוקס, של התובע ג'וליאנו מיגניני ושל מעורבים נוספים בפרשה.<ref></ref>

==הפקה==
הסרט עלה לשירות ההזרמה של נטפליקס ב-30 בספטמבר 2016. הוא פורסם עוד קודם לכן בפסטיבל הסרטים הבינלאומי בטורונטו ב-10 בספטמבר 2016.<ref></ref>

==קבלה==
הסרט היה מועמד לשני פרסי אמי: פרס אמי לסרט התיעודי הטוב ביותר<ref></ref> ופרס אמי לתסריט התיעודי הטוב ביותר.<ref></ref>

באתר Rotten Tomatoes דורג הסרט ב-84% נכון ליולי 2017, עם ממוצע של 7.2/10, בהתבסס על 43 ביקורות.<ref></ref>

באתר Metacritic קיבל הסרט ציון של 78 מתוך 100, בהתבסס על 17 ביקורות.<ref></ref>

==קישורים חיצוניים==

==הערות שוליים==

קטגוריה:סרטים תיעודיים של נטפליקס
קטגוריה:סרטים באנגלית
קטגוריה:סרטים באיטלקית
קטגוריה:סרטי 2016
קטגוריה:סרטים תיעודיים
פוקימון: לוקאריו והמסתורין של מיו

פוקימון: לוקאריו והמסתורין של מיו (יצא לאור במקור ביפן כ-"מפלצות כיס הדור מתקדם הסרט: מיו וגיבור הגלים" 劇場版ポケットモンスターアドバンスジェネレーション ミュウと波導の勇者　ルカリオ<span style="font-weight: normal">)</span> הוא הסרט השמיני בסדרת סרטי פוקימון, אשר השלים את אירועי העונה השמינית. זהו הסרט השלישי שפורסם תחת הכותרת "מפלצות כיס - הדור מתקדם" ביפן. בסרט מככבים כמדובבי הדמויות ריקה מאטסומוטו, איקואה אוטאני, יוג'י ואדה, קאורי, פושיג'י ימאדה, נוריקו הידקה, קואיצ'י ימאדרה, סוזומו צ'יבה, קנג'י נוג'ימה ובקי. אירועי הסרט מתקיימים במהלך העונה השמינית של פוקימון: הקרב הגדול.

הסרט עלה לאקרנים ב-16 ביולי 2005 ביפן. העיבוד האנגלי לסרט הופק על ידי החברה 4Kids Entertainment, זהו העיבוד האחרון של החברה לפוקימון לפני שעבר לחברה "The Pokemon Company". הסרט יצא לאקרנים בכנס הקומיק-קון בשנת 2006 בסן דייגו, קליפורניה. בממלכה המאוחדת, הסרט שודר בערוץ Cartoon Network ביולי 2007.

== תקציר העלילה ==
לפני כאלף שנים, פרצה מלחמה אכזרית בין שני עמים ואיימה להחריב את העולם. המלחמה לקחה מקום למרגלות עץ מקור החיים, והיוותה איום לגורל האנושות כולה. אחד מאבירי הממלכה, סר ארון, שהיה בין היתר מאמנו של הפוקימון המסתורי – לוקאריו, לקח את ההחלטה לשים סוף למלחמה. הוא נעל את לוקאריו במטה העתיק, הלך לעץ מקור החיים והקריב את חייו על מנת להפסיק את המלחמה המרה ואת ההשלכות ההרסניות שלה. וכך חזר המצב לקדמותו וכולם חיו בשלום עד עצם היום הזה.
כיום, אש קטצ'אם וחבריו מיי, מקס וברוק, לוקחים חלק בנשף התחפושות בארמון קאמרון בראשה של המלכה איילין. במהלך הטקס הם משחררים באופן בלתי צפוי את לוקאריו מתנומתו רבת השנים. יחד, אש, לוקאריו ושאר החברים, מנסים להגיע לעץ ההתחלה שנמצא בסכנה קיומית והם מחליטים לנסות להציל אותו. על הדרך הם לומדים מה באמת קרה לפני כל אותם שנים בקרב האדיר.

== דיבוב ==

{| class="wikitable"
! דמות || ביפנית || באנגלית
|-
| אש קטצ'אם || ריקה מאטסומוטו || ורוניקה טיילור
|-
| מיי || קאורי || ורוניקה טיילור
|-
| פיקאצ'ו || איקואה אוטאני || איקואה אוטאני
|-
| ברוק || יוג'י ואדה || אריק סטיוארט
|-
| מקס || פושיג'י ימאדה || אמי בירנבאום
|-
| לוקאריו || דאיסוקה נאמיקאווה || שון שומל
|-
| גרוויל || יוג'י ואדה || דארן דנסטן
|-
| קומבאסקן || צ'ינאמי נישימורה || דארן דנסטן
|-
| מאנצ'לאקס || צ'י סאטו || דארן דנסטן
|-
| ג'סי || מגומי היאשיברה || רייצ'ל ליליס
|-
| ג'יימס || שין אינצ'יקו מיקי || אריק סטיוארט
|-
| מיאו || אינוקו אינויאמה || מאדי בלאושטיין
|-
| מיו || סאטומי קורוגי || סאטומי קורוגי
|-
| קיד סאמרס || בקי || רבקה סולר
|-
| סמל בנקס || טקשי אונו || פיט זארוסטיקה
|-
| ארון || קואיצ'י יאמאדרה || ג'ייסון גריפית'
|-
| רין || מומוקו קיקוצ'י || בלה האדסון
|-
| איילין || מומוקו קיקוצ'י || בלה האדסון
|-
| מספר || אונשו אישיזוקה || מייק פולוק
|}

== פרסום ==
הסרט עלה לאקרנים ביפן על ידי טוהו ב-16 ביולי 2005. בארצות הברית, הסרט יצא לאקרנים בדיבוב לאנגלית בכנס הקומיק-קון בשנת 2006 בסן דייגו, קליפורניה. בממלכה המאוחדת הסרט שודר בדיבוב לאנגלית ב-Cartoon Network ביולי 2007.

== מדיה ביתית ==
הסרט הופץ בארצות הברית ב-DVD ו-VHS ב-19 בדצמבר 2006 על ידי חברת "Viz Video". זהו העיבוד האחרון של החברה "4Kids Entertainment" לפוקימון לפני שעבר לחברה "The Pokemon Company"
== קישורים חיצוניים ==
* (ביפנית)

קטגוריה:סרטים יפניים
קטגוריה:סרטי 2005
קטגוריה:סרטי פוקימון
קטגוריה:סרטים שמבוססים על משחקי וידאו
קטגוריה:סרטי אנימה
קטגוריה:סרטי אנימה מ-2005
ברכת אפרים ומנשה

תוכן= וַיִּשְׁלַח יִשְׂרָאֵל אֶת-יְמִינוֹ וַיָּשֶׁת עַל-רֹאשׁ אֶפְרַיִם, וְהוּא הַצָּעִיר, וְאֶת-שְׂמֹאלוֹ, עַל-רֹאשׁ מְנַשֶּׁה: שִׂכֵּל, אֶת-יָדָיו, כִּי מְנַשֶּׁה}} ציור מעשה ידי [[יאן ויקטורס]]
ברכת אפרים ומנשה הוא סיפור מקראי, שמובא בפרשת ויחי, שבסוף ספר בראשית (פרק מ"ח), ובו יעקב מברך את בני יוסף, אפרים ומנשה, כאשר ידע שמותו קרב.

== רקע ==
לאחר מכירת יוסף ומינויו למשנה לפרעה מלך מצרים, יעקב ובניו ירדו למצרים וקבלו שם אדמה בארץ גושן עקב היותם רועי צאן והיות ארץ גושן מקום מרעה.

לאחר שבע עשרה שנה מירידת יעקב למצרים קרבו ימיו למות.

== הברכות ==
יעקב מברך את בני יוסף ציור מאת רמברנדט]]
כשיוסף הגיע ליעקב לפני מותו עם שני בניו מנשה ואפרים, יעקב שכב במטה והתיישב לכבודו של יוסף ואמר לו ששני בניו יהיו כשני שבטים בני יעקב ויקבלו שתי נחלות בארץ ככל אחד מהשבטים.
בהמשך יעקב ביקש מיוסף שיקריב אליו את מנשה ואפרים בניו כי הוא התעוור מזוקן, וכשיוסף קרב אותם יעקב נשק להם וחיבק אותם.

יוסף הגיש את אפרים הצעיר בימינו משמאל ליעקב, ואת מנשה הבכור בשמאלו מימין ליעקב, כי ימין הוא הצד החשוב ביהדות אז יוסף שם את הבכור בצד ימין, כשיעקב הניח את ידיו על ראשיהם בשביל לברכם הוא הפך את ידיו והניח את ידו הימנית על ראש אפרים הצעיר ואת ידו השמאלית על ראש מנשה הבכור. במענה לשאלת יוסף למה עושה כך ענה שהוא עושה זאת במכוון ("יָדַעְתִי בְנִי יָדַעְתִי") כי גם הוא יהיה לעם וגם הוא יגדל שעתיד גדעון לצאת ממנו שהקדוש ברוך הוא עושה נס על ידו במלחמה עם מדיין, אבל אחיו הקטן יגדל ממנו שעתיד יהושע בין נון לצאת ממנו שינחיל את הארץ וילמד תורה לישראל וזרעו יהיה מלא הגוים שכל העולם ישמע את שמעו כשיעמיד חמה בגבעון וירח בעמק אילון, אז מפני שצאצאי הצעיר יגדלו יותר לכן שם עליו את יד ימינו.

נוסח הברכה שיעקב ברכם "המלאך הגאל אתי מכל רע יברך את הנערים ויקרא בהם שמי ושם אבתי אברהם ויצחק וידגו לרב בקרב הארץ"  בהמשך הברכה ברך אותם שבני ישראל ישתמשו בשמם בשביל לברך, שיברכו שיהיו כאפרים ומנשה (הוא שם את אפרים לפני מנשה). 

== פרשני המקרא ==
ברש"י מובא מדרש תנחומא באות ו' שאומר שכשיעקב ביקש לברכם נסתלקה שכינה ממנו לפי שעתידים ירבעם ואחאב לצאת מאפרים ויהוא ובניו ממנשה, ולכן יעקב שאל "מי אלה" כלומר מאין יצאו אלו שאינן ראוין לברכה, ויוסף ענה לו "בזה" כלומר הראה לו שטר אירוסין ושטר כתובה ובקש יוסף רחמים שתחזור וחזרה ונחה עליו רוח הקודש, ואז יעקב אמר "קחם נא אלי ואברכם".

בפירוש הברכה כתוב ברש"י ש"המלאך הגואל אתי" זה המלאך שרגיל להשתלח אלי בצרתי, "יברך את הנערים" - מנשה ואפרים, "וידגו" הפירוש כדגים שפרים ורבים ואין עין הרע שולטת בהם.

== פרשנות חדשה לסיפור ==
כפי שניתן לראות בציור של רמברנדט ושל ציירים נוספים מנשה ואפרים נראים ילדים קטנים בעת הברכה, וכך היא המשמעות הפשוטה העולה מקריאת הפסוקים, לעומת זאת הפרשנות המקובלת נוקטת שהיו בני שבע עשרה שנה לפחות.

הרב אלחנן סמט ביאר את הפרשה באופן מחודש, לדידו הסיפור מתחלק לשניים, חלק ראשון מפגש א, וחלק שני מפגש ב, החלק הראשון היה בפעם הראשונה בה נפגשו ובאותה עת ברך את שני נכדיו הילדים שזה הרגע ראם בפעם הראשונה. לאחר שבע עשרה שנה התקיים המפגש השני ואז ביקש יעקב מיוסף שיקברהו בארץ ישראל.

== ביאורים ==

==הערות שוליים==

קטגוריה:סיפורי ספר בראשית
קטגוריה:פרשת ויחי
קטגוריה:יוסף בן יעקב
נטע ליבנה

נטע ליבנה (נולד ב־8 בדצמבר 1980) הוא עיתונאי ישראלי שכיהן כעורך הראשי של העיתון "ידיעות אחרונות" מספטמבר 2018 עד יוני 2023.

==קריירה==
ליבנה החל את הקריירה העיתונאית שלו בגלי צה"ל. בשנת 2002 החל לעבוד בעיתון "מעריב". ב־2007 מונה לראש מערכת החדשות של "מעריב". בספטמבר 2011 מונה לתפקיד סגן עורך העיתון ועורך המוסף "סופשבוע".

בנובמבר 2012, מונה לראש מערכת החדשות של "ידיעות אחרונות". באוגוסט 2018 הודיע העורך רון ירון על פרישתו מתפקידו בסוף החודש וליבנה מונה במקומו.

ביוני 2023 הודיעה הנהלת העיתון על שינויים ארגוניים, על סיום תפקידו, ועל מינויה של העיתונאית סיגל בוכריס-רגב לתפקיד במקומו<ref name=":0" />.

כיום עורך התוכן של אתר v1 מבית מאקו.

==הערות שוליים==

קטגוריה:חיילי גלי צה"ל
קטגוריה:סגל מעריב
קטגוריה:סגל ידיעות אחרונות
קטגוריה:עורכי ידיעות אחרונות
קטגוריה:ישראלים שנולדו ב-1980
שלמה פוליאקוב

שלמה פוליאקוב (15 באפריל 1912 – 19 בספטמבר 1965) היה שחקן ומאמן כדורגל ישראלי ששיחק בהפועל תל אביב ובהפועל פתח תקווה, ובהמשך אימן במספר קבוצות.

==קריירה כשחקן==
פוליאקוב נולד ב בשנת 1912 ועלה לארץ ישראל המנדטורית בשנת 1922 יחד עם משפחתו. בגיל 13 החל לשחק כדורגל בקבוצת הנוער של אלנבי תל אביב, שתחילה התמזגה עם מכבי תל אביב אך בשל התנגדות חבריה התמזגה לבסוף עם הפועל תל אביב. יחד עם הפועל, פוליאקוב שיחק עד שנת 1941 וזכה בארבע אליפויות וחמישה גביעים. בעונת 1944–1945 עבר לשחק בהפועל פתח תקווה איתה הגיע לגמר גביע המלחמה בו הפסידו להפועל תל אביב. פוליאקוב היה חלק מהסגל של נבחרת ארץ ישראל בכדורגל אך לא לקח חלק באף משחק.

==קריירה כמאמן==
לאחר פרישתו אימן פוליאקוב את קבוצות הבוגרים של הפועל פתח תקווה, הפועל רמת גן, הפועל חיפה והפועל חולון. בנוסף לכך אימן גם בקבוצת הנוער של הפועל תל אביב.

==חיים אישים==
פוליאקוב נישא למרים נודלמן, אחותו של שחקן הכדורגל אברהם נודלמן. בנם היה השחקן והקומיקאי, ישראל פוליאקוב. אחיו של שלמה היה שחקן הכדורגל והמאמן משה פוליאקוב. נפטר ב-1965 ונקבר בבית העלמין קריית שאול.

==תארים==
* אליפויות הליגה 4:
1933-1934, 1934-1935, 1937-1938, 1939-1940
* גביעי מדינה 5: 1928, 1934, 1937, 1938, 1939

==קישורים חיצוניים==

* [https://hpt.co.il/?ShowPlayer=ShlomoPoliakov פרופיל], באתר מוזיאון הפועל פתח תקווה
* 

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני הפועל תל אביב
קטגוריה:כדורגלני הפועל פתח תקווה
קטגוריה:מאמני הפועל פתח תקווה
קטגוריה:מאמני הפועל רמת גן
קטגוריה:מאמני הפועל חולון
קטגוריה:מאמני הפועל חיפה
קטגוריה:ישראלים ילידי האימפריה הרוסית
קטגוריה:אנשי העלייה השלישית
*
קטגוריה:ישראלים שנולדו ב-1912
קטגוריה:ישראלים שנפטרו ב-1965
קטגוריה:אישים הקבורים בבית הקברות קריית שאול
המעמד הנמוך

שכונת עוני בלב [[בומביי]]
קבצן מקבץ נדבות יחד עם בנו בהודו
המעמד הנמוך מתייחס לפלח האוכלוסייה שנמצא בתחתית ההיררכיה החברתית־כלכלית. בחברות המודרניות המעמד החברתי הנמוך כולל בדרך כלל את חברי האוכלוסייה העניים ביותר בחברה, מתחת למעמד הביניים.

== המעמד הנמוך בארצות הברית ==
הריבוד החברתי-כלכלי של החברה האמריקאית לפי הסוציולוג האמריקני [[דניס גילברט]]
ההערכה היא שהמעמד התחתון בארצות הברית כולל כיום כ-12% ממשקי הבית. ההכנסה הממוצעת של אנשים מהמעמד התחתון בארצות הברית נמוכה בהרבה מההכנסה החציונית, ולעיתים רבות אנשים במעמד התחתון נמצאים מתחת לקו העוני. הרוב המכריע של האנשים בשכבת האוכלוסייה הזו אינם לוקחים יותר חלק פעיל בכוח העבודה, מסיבות שונות ומגוונות. בשל כך המעמד הנמוך בארצות הברית נבדל מיתר המעמדות החברתיים בכך שאנשים המשתייכים למעמד זה מסתמכים על קבלת כסף מגופי הממשל. רק מעטים מהאנשים שמשתייכים למעמד הנמוך בארצות הברית סיימו את לימודיהם בתיכון.<ref name="The American Class Structure"></ref><ref name="Marriages, Families & Intimate Relationships"></ref>

== ראו גם ==
* מעמד חברתי
* הדרה חברתית
* שוויון חברתי
* ניידות חברתית
* המעמד העליון
* תת-תרבות

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ריבוד ואי שוויון
קטגוריה:כלכלה
קטגוריה:קבוצות חברתיות
קנזאי

קנזאי (בלדינית: Cianacéi) היא קומונה בנפת טרנטו במחוז טרנטינו-אלטו אדיג'ה, שבצפון איטליה, בחלק העליון של עמק ואל די פאסה, כ-110 קילומטר צפונית-מזרחית לעיר טרנטו.

בשנת 2018 עמד מספר התושבים במקום על כ-1,800.

==ספורט==
קנזאי היא תחנת בסיס לטיולים וטיפוס הרים בקבוצת סלה, הר מרמולדה ורכס ססולונגו. העיירה היא בסיסה של קבוצת HC Fassa המשחקת בליגת ההוקי קרח האיטלקית העליונה, שאולמה הביתה הוא del Ghiaccio Gianmario Scola.

ב-1994 אירחה העיירה יחד עם בולצאנו ומילאנו את אליפות העולם בהוקי קרח.

קנזאי היא גם עיירת סקי עם היקף מסלולי סקי של 42 קילומטר.

==קישורים חיצוניים==

* 

==הערות שוליים==

קטגוריה:טרנטינו - אלטו אדיג'ה: ערים
אלחנן חפץ

אלחנן חפץ (7 בנובמבר 1877 - 9 במאי 1935) היה כורך ספרים, יליד האימפריה הרוסית, מראשוני הכורכים האמנותיים בארץ ישראל.
==תיאור==
אלחנן חפץ נולד בשנת 1877 באימפריה הרוסית. בשנת 1924 עלה עם משפחתו לארץ-ישראל מווינה והתיישב בירושלים. בתחילה פעל חפץ במסגרת "בתי בצלאל" של בצלאל, בית מדרש לאמנות ולמלאכות-אמנות. לאחר מכן הקים בית מלאכה שמוקם ב"בית ניקולה עקל" שבשכונת מוסררה ופעל עד 1930. בנוסף, החזיק חנות ברחוב יפו. הוא עסק בעיקר בכריכת ספרים, לצד עבודות שונות מעור ובהן תיקים, פנקסים ומוצרי עץ זית. הוא השתתף בתערוכה קולוניאלית בפריז (1931), שם קיבל עבור תצוגתו מדליית זהב, ב"תערוכה לאמנות ולמלאכת יד בפלשתינה" (1931) במגדל דוד, וב-"יריד המזרח" (1932), שם הציג כריכות ותיקים שיצר. חפץ נפטר בשנת 1935 בירושלים לאחר מחלה ממושכת.

בין עבודותיו כריכות הספרים של ברוך אגדתי - "ברוך אגדתי: אמן הרקוד העברי" (1925), שהודפס ב"גרפיקה" ירושלים במהדורה ממוספרת בת 100 עותקים; כריכת ספרו של אברהם סוסקין - "אלבום מראות תל אביב" (1926), שהודפס בדפוס Rotophot A. G, ברלין; כריכה לספר זיכרון (1927) עבור ישיבת סלבודקה בחברון
והמהדורה הראשונה של "הגדה של פסח" (1930) באיור נחום גוטמן, שהודפס בהוצאת אמנות, תל אביב ונכרך בכריכה המשלבת עור ועץ זית.

לחפץ ורעייתו שרה היו ארבעה ילדים - אוריאל חפץ, רחל, נחמה וציפורה.

==גלריה==
<gallery>
File:Hanon Heifetz.jpg|פרסומת לבית המלאכה של חפץ (1929-1924), אוסף הספרייה הלאומית
קובץ:ברוך אגדתי כריכה.jpg|כריכת "ברוך אגדתי: אמן הרקוד העברי" (1925) מאת ברוך אגדתי
קובץ:סוסקין מראות תא.jpg|כריכת הספר "מראות תל אביב" (1926) מאת אברהם סוסקין
קובץ:הגדה גוטמן.jpg|כריכת "הגדה של פסח" (1930) באיור נחום גוטמן
File:Elhanan Hefez.jpg|פרסומת לחנות של חפץ (1935-1929)
</gallery>

==קישורים חיצוניים==

*[https://mountofolives.co.il/he/איתור-קבר/?id=49935&lo=31.7732274495041&ln=35.2439508899382 אלחנן חפץ] באתר בית הקברות הר הזיתים
*
*
*

==הערות שוליים==

קטגוריה:סגל בצלאל, בית מדרש לאמנות ולמלאכות-אמנות
קטגוריה:אנשי העלייה השלישית
קטגוריה:יהודים הקבורים בהר הזיתים: חלקת הפרושים
קטגוריה:ארץ-ישראלים שנולדו ב-1877
קטגוריה:ארץ-ישראלים שנפטרו ב-1935